《崇教院》
宋代·徐璹

岩僧结栋何勤勤，殿合岧峣势欲奔。秋洗江光浮绀瓦，山盘树影入青轩。

相逢未免同尘眼，何日安禅慰病魂。欲借上方留一枕，梦随寒磬过天门。

作者简介：徐璹，字全夫，建州建安（今福建建瓯）人。仁宗嘉祐六年（一○六一）进士（明嘉靖《建宁府志》卷一五）。终武义县主簿。事见《泊宅编》卷上。今录诗二首。